**RIGORÓZNE SKÚŠKY**

**Študijný odbor: UČITEĽSTVO A PEDAGOGICKÉ VEDY**

**Študijný program: UČITEĽSTVO PRE PRIMÁRNE VZDELÁVANIE (PaedDr.)**

***Predmet rigoróznej skúšky***

Rigorózna skúška s obhajobou rigoróznej práce overuje schopnosti uchádzača o titul PaedDr. preukázať na základe samostatného štúdia:

* vedomosti v širšom vednom základe študijného odboru, ktorý ukončil magisterským vzdelaním,
* spôsobilosti vedecky overovať teórie výchovy a vzdelávania žiakov primárneho stupňa školy a tvorivým spôsobom ich aplikovať v pedagogickej praxi.

***Ciele rigoróznej skúšky***

Uchádzač má preukázať spôsobilosti:

* integrovať širšie sociálno-vedné, pedagogické, didaktické a psychologické poznanie v kontexte tematického zamerania predkladanej rigoróznej práce, v rozsahu téz k rigoróznej skúške, vrátene odbornej argumentácie založenej na reflexii výskumných zistení súvisiacich s riešenou problematikou.

***Obsah rigoróznej skúšky***

V kontinuite s problematikou riešenou v rigoróznej práci má uchádzač kriticky myslieť a argumentovať (analyzovať, zdôvodňovať, porovnávať, hodnotiť a zovšeobecňovať) poznanie v týchto oblastiach:

1. TEÓRIA VÝCHOVY A VZDELÁVANIA
2. Výchova a vzdelávanie detí mladšieho školského veku.
3. Výučba, činitele výučby – učiteľ, žiak, učivo, prostriedky. Podpora učenia sa žiakov v primárnom vzdelávaní.
4. Inkluzívne vzdelávanie.
5. Prostredie podnecujúce rozvoj osobnosti žiaka.
6. Pedagogická diagnostika a hodnotenie žiaka.
7. Kompetencie a činnosti učiteľa primárneho vzdelávania.
8. Sociálne a kultúrne súvislosti výchovy a vzdelávania detí mladšieho školského veku.
9. PSYCHOLÓGIA

Podľa tematického zamerania rigoróznej práce - pedagogická, vývinová alebo sociálna psychológia. Obsah tejto časti rigoróznej skúšky je vymedzený osobitne uvádzanými tézami.

***Požiadavky na rigoróznu prácu***

Študent má preukázať spôsobilosti:

* tvoriť vedecký text, reflektovať poznanie edukačných vied vo vybranej téme s dôrazom na odbornú argumentáciu
* realizovať pedagogický výskum, reflektujúc aktuálne trendy využívania metodologických prístupov s dôrazom na využiteľnosť výsledkov v školskej praxi

***Formálne požiadavky na rigoróznu prácu***

Predkladaná rigorózna práca je vypracovaná v súlade s ustanoveniami Smernice č. 9/2021 o záverečných, rigoróznych a habilitačných prácach na Univerzite Mateja Bela v Banskej Bystrici a Smernicou č. 1/2022 o rigoróznom konaní na PF UMB,  rešpektujúc Metodický pokyn č. 4/2019 k tvorbe a obhajobe záverečných a kvalifikačných prác na PF UMB.

***Hodnotenie rigoróznej skúšky***

*Kritériá hodnotenia rigoróznej skúšky uchádzača* *v kontexte obsahu rigoróznej práce a téz:*

* úroveň vedecky a odborne podloženej argumentačnej presvedčivosti v obhajovaní originality a prínosu rigoróznej práce,
* kvalita prezentácie výsledkov realizovaného výskumu, resp. výskumného overovania realizovanej metodiky výučby s dôrazom na analytickú, kritickú a zovšeobecňujúcu spôsobilosť,
* hĺbka preukázaného poznania vedeckej teórie ako východiska realizácie pedagogickej praxe v jej širších spoločenských a kultúrnych súvislostiach,
* terminologická presnosť a vecnosť jazykového prejavu v odbornej diskusii.

***TÉZY K RIGORÓZNYM SKÚŠKAM***

1. ***TEÓRIA VÝCHOVY A VZDELÁVANIA***
2. **Výchova a vzdelávanie detí mladšieho školského veku**

Teórie výchovy a vzdelávania, pedagogické kategórie a pojmy v kontexte pedagogických vied a učiteľskej praxe. Výchovné a vzdelávacie koncepcie a stratégie smerujúce k celostnému rozvoju dieťaťa v školskom prostredí. Ciele a pedagogické prostriedky celostného rozvoja učiaceho sa v procese výchovy a vzdelávania na primárnom stupni školy vo vzťahu k jeho vekovým, osobnostným a socio-kultúrnym špecifikám. Postavenie žiaka v procese školskej výchovy a vzdelávania. Aktivizujúce výchovné a vzdelávacie postupy. Rozvíjajúce hodnotenie.

1. **Výučba, činitele výučby – učiteľ, žiak, učivo, prostriedky. Podpora učenia sa žiakov v primárnom vzdelávaní**

Školské kurikulum, kurikulárne koncepcie a didaktické modely. Teória učenia a učenia sa. Kľúčové aspekty vzdelávania na primárnom stupni školy. Didaktické rozhodovanie a didaktické postupy učiteľa, didaktická analýza učiva. Plánovanie a projektovanie výučby. Stratégie výučby. Alternatívy riešenia pedagogických situácií vo vzťahu k vzdelávacím potrebám žiakov. Hodnotenie vzdelávacích výsledkov. Alternatívne a inovatívne koncepcie výučby.

1. **Inkluzívne vzdelávanie**

Inklúzia, diverzita a diferenciácia vo výchove a vzdelávaní. Koncepcie inkluzívnych prístupov vo výchove a vzdelávaní. Individuálny potenciál a výchovno-vzdelávacie potreby. Rozmanitý potenciál a inkluzívne vzdelávanie. Špeciálny a špecifický prístup v primárnom vzdelávaní. Pedagogické prístupy k deťom s rozmanitými výchovnými a vzdelávacími potrebami a špecifikami. Podporné pedagogické opatrenia a riešenia pedagogických situácií. Diferencovaná výučba a individuálny prístup.

1. **Prostredie podnecujúce rozvoj osobnosti žiaka**

Efektívne riadenie výučby a vedenie žiakov k učeniu sa, utváranie triedneho spoločenstva. Klíma a atmosféra v triede. Prístupy k vedeniu triedy, disciplína žiakov, typy rušivého správania žiakov, preventívne a intervenčné programy a postupy.

1. **Pedagogická diagnostika a hodnotenie žiaka**

Teória a terminológia pedagogickej diagnostiky a špecifiká hodnotenia v základnej škole. Hodnotiace metódy na poznávanie a posudzovanie procesov učenia sa detí mladšieho školského veku. Efektívne a optimálne diagnostické metódy v podmienkach výchovnej a vzdelávacej praxe. Diagnostikovanie sociálnych vzťahov v triede. Požiadavky na osobnosť dieťaťa pri vstupe do základnej školy, diagnostikovanie jeho spôsobilostí.

1. **Kompetencie a činnosti učiteľa primárneho vzdelávania**

Kompetencie, činnosti, práva a povinnosti učiteľov primárneho vzdelávania – teória učiteľskej profesie, výskumy a legislatíva v oblasti organizácie, realizácie a evalvácie primárneho vzdelávania. Profesijný rozvoj učiteľa a kontinuálne vzdelávanie, motivovanie, plánovanie rozvoja, hodnotenie a autoevalvácia učiteľa. Moderné poňatie spolupráce školy a rodiny, učiteľa a rodičov.

1. **Sociálne súvislosti výchovy a vzdelávania detí mladšieho školského veku**

Kultúra dnešných školopovinných detí a sociálne kontexty jej vzniku. Primárne vzdelávanie v kontexte požiadaviek súčasnosti a budúcnosti. Ciele a obsah primárneho vzdelávania v kontexte požiadaviek doby. Prostriedky a podmienky primárneho vzdelávania a ich vzťah k socio-kultúrnej realite. Kultúrna a sociálna rozmanitosť ako výzva pre školu. Limity a výzvy rešpektovania princípu rovnosti šancí v primárnom vzdelávaní. Celoživotné učenia ako požiadavka doby a úloha primárneho vzdelávania. Socio-kultúrne kontexty spolupráce rodiny a školy.

**Literatúra:**

BABIAKOVÁ, S. – CABANOVÁ, M. (eds.) *Diagnostikovanie, hodnotenie a evalvácia v škole*. Banská Bystrica : PF UMB, 2012.

BABIAKOVÁ, S. *Autoevalvácia školy a učiteľa*. Banská Bystrica : Belianum, 2013.

BERTRAND, Y. *Soudobé teorie vzdělávání*. Praha : Portál, 1998.

DOUŠKOVÁ, A. *Riadenie triedy a výchova k sebakontrole*. Banská Bystrica : PF UMB, 2012.

DOUŠKOVÁ, A. *Učebné ciele a projektovanie výučby*. Banská Bystrica : PF UMB, 2006.

DOUŠKOVÁ, A., PORUBSKÝ, Š. a kol. *Problémy a perspektívy primárnej edukácie.* Banská Bystrica : PF UMB, 2011.

DOUŠKOVÁ, A. – JAREŠOVÁ, A. – KASÁČOVÁ, B. *Emocionálna výchova. Ako rozvíjať a poznávať prežívanie detí v škole*. Banská Bystrica: Belianum, 2017.

DOUŠKOVÁ, A., KASÁČOVÁ, B. a kol. *Reflexia a hodnotenie v primárnom vzdelávaní*. Banská Bystrica : Belianum, 2014.

GAVORA, P. *Úvod do pedagogického výzkumu*. Brno : Paido, 2000.

GAVORA, P. *Sprievodca metodológiou kvalitatívneho výskumu*. Bratislava : Regent, 2006.

HELUS, Z. *Dítě v osobnostním pojetí.* Praha : Portál, 2004.

KALHOUS, Z. – OBST, O. *Školní didaktika*. Praha : Portál, 2002.

KASÁČOVÁ, B. – KOSOVÁ, B. a kol. *Profesijný rozvoj učiteľa.* Prešov : MPC, 2002.

KASÁČOVÁ, B. - CABANOVÁ, M. *Pedagogická diagnostika. Teória a metódy diagnostikovania v elementárnom vzdelávaní*. Banská Bystrica : PF UMB, 2011.

KASÁČOVÁ, B. - CABANOVÁ, M. *Pedagogická diagnostika v teórii a aplikáciách.* Banská Bystrica : PF UMB, 2013.

KOSOVÁ, B. *Hodnotenie ako prostriedok humanizácie*. Banská Bystrica : PF UMB, 1997.

KOSOVÁ, B. - KASÁČOVÁ, B. *Základné pojmy a vzťahy v edukácii*. Banská Bystrica : PF UMB, 2007.

PORUBSKÝ, Š. *Učiteľ – diskurz – žiak*. Banská Bystrica : PF UMB, 2007.

PORUBSKÝ, Š. a kol. *Kurikulum základnej školy očami učiteľov (empirické zistenia).* Banská Bystrica: Belianum, 2016.

SABO, R., PAVLÍKOVÁ, O. *Integrácia – podmienky, východiská, základné procesy*. Bratislava : Metodicko-pedagogické centrum, 2011.

VANČÍKOVÁ, K. *Škola a spoločnosť*. Banská Bystrica : PF UMB, 2011.

VANČÍKOVÁ, K. *Výchova a spoločnosť*. Banská Bystrica : PF UMB, 2011.

VANČÍKOVÁ, K. – SABO, R. a kol. *Inkluzívne vzdelávanie. Skúsenosť slovenských škôl. Banská Bystrica* : Belianum, 2018.

VANČÍKOVÁ, K. – PORUBSKÝ, Š – KOSOVÁ B. *Inkluzívne vzdelávanie. Dilemy a perspektívy*. Banská Bystrica : Belianum, 2017.

Aktuálna legislatíva z oblasti školstva.

Banská Bystrica 25. 10. 2022

PaedDr. Monika Brozmanová, PhD., v. r. prof. PaedDr. Štefan Porubský, PhD., v. r.

poverená vedením katedry **zodpovedný za uskutočňovanie, rozvoj**

 **a zabezpečenie kvality študijného programu**

 učiteľstvo pre primárne vzdelávanie